laion/Wikipedia-Exotic huggingface dataset:
תהילים ק"ב

תהילים ק"ב הוא המזמור ה-102 בספר תהילים. קריאת הפרק הומלצה בספרי הסגולות כסגולה לאישה עקרה ולשלום עם חברו. המאירי כותב כי דוד אמרו על עצמו. מנגד רבי ישעיה די טראני מציין כי לא מוזכר שם המחבר בפרק. מזמור ק"ב מורכב מ־29 פסוקים ומחולק לארבעה חלקים: המזמור נפתח בבקשת המשורר מאלוהים שישמע את תפילתו: "תְּפִלָּה לְעָנִי כִי יַעֲטֹף וְלִפְנֵי ה' יִשְׁפֹּךְ שִׂיחוֹ" (א'), "ה' שִׁמְעָה תְפִלָּתִי וְשַׁוְעָתִי אֵלֶיךָ תָבוֹא" (ב'). בחלקו השני של המזמור מתאר המשורר לאלוהים כי מצבו נחות וירוד: "(ד) כִּי כָלוּ בְעָשָׁן יָמָי וְעַצְמוֹתַי כְּמוֹקֵד נִחָרוּ" (ד'), ומה קרה לו בעקבות זאת: "כׇּל הַיּוֹם חֵרְפוּנִי אוֹיְבָי מְהוֹלָלַי בִּי נִשְׁבָּעוּ" (ט'). המשורר מודיע כי מכעס אלוהים הגיעו אליו הצרות: "מִפְּנֵי זַעַמְךָ וְקִצְפֶּךָ כִּי נְשָׂאתַנִי וַתַּשְׁלִיכֵנִי" (י"א). בחלקו השלישי של המזמור עובר המשורר מתפילתו הפרטית ומתרכז בתפילה על בניין ירושלים. את החלק השלישי פותח המשורר בהצהרה: "לְעוֹלָם תֵּשֵׁב וְזִכְרְךָ לְדֹר וָדֹר" (י"ג) ואחר כך מבקש מאלוהים שירחם על ירושלים ושיחנון אותה: "אַתָּה תָקוּם תְּרַחֵם צִיּוֹן כִּי עֵת לְחֶנְנָהּ כִּי בָא מוֹעֵד" (י"ד). המשורר מנמק ומסביר את תפילתו בקידוש ה' שיתגלה בעולם: "וְיִירְאוּ גוֹיִם אֶת שֵׁם ה' וְכׇל מַלְכֵי הָאָרֶץ אֶת כְּבוֹדֶךָ" (ט"ז), "כִּי בָנָה ה' צִיּוֹן נִרְאָה בִּכְבוֹדוֹ" (י"ז), וגם: "לְסַפֵּר בְּצִיּוֹן שֵׁם ה' וּתְהִלָּתוֹ בִּירוּשָׁלָ‍ִם" (כ"ב), "בְּהִקָּבֵץ עַמִּים יַחְדָּו וּמַמְלָכוֹת לַעֲבֹד אֶת ה'" (כ"ג). בחלקו האחרון של המזמור חוזר המשורר לצרתו, ומבקש מאלוהים שלא יקצר את ימיו: "אֹמַר אֵלִי אַל תַּעֲלֵנִי בַּחֲצִי יָמָי בְּדוֹר דּוֹרִים שְׁנוֹתֶיךָ" (כ"ה). המזמור נחתם בהצהרת המשורר כי ה' הוא האלוהים ושהוא נצחי לעומת בני האדם: "וְאַתָּה הוּא וּשְׁנוֹתֶיךָ לֹא יִתָּמּוּ. בְּנֵי עֲבָדֶיךָ יִשְׁכּוֹנוּ וְזַרְעָם לְפָנֶיךָ יִכּוֹן" (כ"ח-כ"ט). בתפילת העמידה המיוחדת לתעניות גשמים (ולחלק מהדעות בכל תענית ציבור), תפילת עשרים וארבע, מזמור ק"ב הוא הנוסח של אחת משש הברכות המיוחדות הנוספות לתפילה. לאחר אמירת המזמור, חתימת הברכה היא ”מִי שֶׁעָנָה אֶת דָּוִד וְאֶת שְׁלֹמֹה בְּנוֹ בִּירוּשָׁלַיִם, הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה, בָּרוּךְ אַתָּה ה', הַמְרַחֵם עַל הָאָרֶץ:” לפי מנהג עדות המזרח נהוג כיום להגיד מזמור זה לאחר תפילת מנחה בתענית ציבור (במקום למנצח). תפילה לעני - מרדכי בן דוד. תפילה לעני - משה גולדמן באלבום להודיע (מחנה שלווה 18). תפילה לעני - יעקב יהודה דסקל בלחן של פינקי ובר באלבום שומע תפילה. אתה תקום - לחן של חיים בנט בביצוע של שלמה כהן באלבום אנעים זמירות. תפילה - בשירו של עטר מיינר יש שימוש נרחב בתפילה בלחנו של פינקי ובר תהילים פרק ק"ב – חגי בן ארצי, סרטון בערוץ "raheli bezalel", באתר יוטיוב (אורך: 42:20) * תהילים ק"ב באתר הפיוט והתפילה "תפילה לעני כי יעטוף" בנעימה בנוסח יהדות מרוקו, חיים לוק תהילים נגד עין הרע, באתר מוקד תהילים ארצי, ‏ב' בתמוז ה'תשע"ט מקראות גדולות משנה, מסכת תענית, פרק ב', משנה ד'; ארבעה טורים, אורח חיים, סימן תקע"ט. זו הדעה המקובלת במפרשים ובפוסקים, אולם לפי הרמב"ם המזמור נאמר כחלק מן ההרחבות בברכת גאולה, ולא כברכה עצמאית (משנה תורה לרמב"ם, ספר זמנים, הלכות תעניות, פרק ד', הלכה ה'). תפילה לעני, בביצוע מרדכי בן דוד, סרטון באתר יוטיוב
קופה אמריקה 1949

אליפות אמריקה הדרומית 1949 (בספרדית: Campeonato Sudamericano de Football 1949) היא המהדורה ה-21 של אליפות אמריקה הדרומית בכדורגל. הטורניר נערך בברזיל בין 3 באפריל ל-11 במאי 1949, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שמונה נבחרות החברות בהתאחדות. ברזיל זכתה בטורניר בפעם השלישית בתולדותיה. הישג זה סיים רצף בן 27 שנה שבו ברזיל לא זכתה בתואר רשמי. לפני כן, התואר הרשמי האחרון היה קופה אמריקה 1922, שגם כן נערך על אדמת ברזיל. לא היו שלבי מוקדמות לטורניר. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה. ארגנטינה פרשה מהתחרות. ברזיל (מארחת) צ'ילה קולומביה אורוגוואי פרו בוליביה פרגוואי אקוודור עם סיום המשחקים בבית התקבל שוויון נקודות בין ברזיל לפרגוואי, ולכן שתיהן שיחקו במשחק גמר על זהות הזוכה. ברזיל שניצחה את כל משחקיה עם מאזן מעולה (36 שערים בחמישה משחקים), הפסידה במשחקה האחרון 1–2 לפרגוואי, מה שקבע משחק גמר ביניהן. מהצד השני, לפרגוואי הייתה נבחרת חזקה עם שחקנים מוכרים, שנחשבת על ידי כמה עיתונאים כחזקה בהיסטוריה שלהם. עם זאת, ברזיל הביסה אותה 0–7 במשחק הגמר והוכתרה כאלופה בפעם השלישית בתולדותיה. 9 שערים ברזיל ז'איר דה רוסה פינטו 7 שערים ברזיל אדמיר ברזיל טסוריניה פרגוואי דיוניסיו ארסה פרגוואי בניטז 5 שערים בוליביה ויקטור אוגרטה ברזיל סימאו ברזיל זיזיניו 4 שערים פרו פליקס קסטיו אורוגוואי רמון קסטרו מדיה וקבצים בנושא קופה אמריקה 1949 בוויקישיתוף נתונים על קופה אמריקה 1949 קופה אמריקה 1949 בארכיון RSSSF
קואקו הרווה קופי

קואקו הרווה קופי (נולד ב-16 באוקטובר 1996) הוא כדורגלן בורקינאי המשחק בעמדת השוער בשרלרואה מליגת העל הבלגית ובנבחרת בורקינה פאסו. קופי הצטרף למימוסאס מאביג'אן בנובמבר 2015. ב-21 ביוני 2017, קופי הצטרף לשורות ליל מליגת העל הצרפתית בחוזה לחמש עונות. את הופעת הבכורה במדיה רשם ב-20 באוגוסט 2017 בהפסד הליגה 2–0 לקן. בעונת 2019/20 קופי הושאל לבלננסש מליגת העל הפורטוגלית, כשסיים את אותה עונה עם עשרים הופעות זאת מכיוון שסבל ממספר פציעות מזעריות. הוא הושאל גם עונה לאחר מכן, הפעם למוסקרון מליגת העל הבלגית, כאשר הוא החליף את ז'אן בוטז, שעזב לרויאל אנטוורפן. ב-6 ביולי 2021, קופי חתם בשורות שרלרואה על חוזה לשלוש עונות. ב-24 ביולי, הוא ערך את הופעת הבכורה שלו במדי הקבוצה במחזור הראשון של העונה במסגרת ניצחון החוץ 3–0 על אוסטנדה. ב-26 במרץ 2016, קופי רשם את הופעת הבכורה שלו במדים הלאומיים של נבחרת בורקינה פאסו בניצחון 0–1 על נבחרת אוגנדה, כאשר נכנס כמחליף בדקה ה-90 במסגרת מוקדמות גביע אפריקה לאומות 2017. ב-29 בינואר 2022, קופי ענד לראשונה את סרט הקפטן בניצחון 0–1 בשלב רבע גמר גביע אפריקה לאומות 2021 על נבחרת תוניסיה. נכלל בסגל נבחרת בורקינה פאסו לטורניר גביע אפריקה לאומות 2023. מדיה וקבצים בנושא קואקו הרווה קופי בוויקישיתוף קואקו הרווה קופי, ברשת החברתית אקס (טוויטר) קואקו הרווה קופי, באתר Transfermarkt קואקו הרווה קופי, באתר Soccerway קואקו הרווה קופי, באתר BDFutbol קואקו הרווה קופי, באתר WorldFootball.net קואקו הרווה קופי, באתר National Football Teams קואקו הרווה קופי, באתר FootballDatabase.eu קואקו הרווה קופי, באתר ESPN הרווה קופי חותם בליל לחמש שנים (בצרפתית) הרווה קופי מצטרף למוסקרון הבלגית (בצרפתית) ברוך הבא, הרווה! (בצרפתית) Burkina Faso announce 27-man TotalEnergies AFCON squad באתר קונפדרציית הכדורגל של אפריקה, 22 בדצמבר 2023 (באנגלית)
תפוח הגה

תפוח הגה הוא אביזר לרכב המיועד לעזרה בשליטה על גלגל ההגה. השימוש המוכר בתפוח הגה הוא כטכנולוגיה מסייעת. בטרם המצאת הגה הכוח השימוש בתפוחי הגה נעשה בעיקר על רכבים להם היה הגה גדול כגון משאיות וטרקטורים, או שחייבו יד אחת חופשית לעיתים מזומנות כגון באוטובוסים, שם נמכרו כרטיסי הנסיעה על ידי הנהג תוך כדי נסיעה. תפוח הגה יעיל מאוד גם ברכבים טכניים בהם נדרשות פניות חדות מאוד ולעיתים תכופות, כגון במלגזות ומכסחות דשא. כיום הוא מהווה ציוד סטנדרטי ברוב הטרקטורים החקלאיים והמסחריים המודרניים, כשמטרתו העיקרית היא להקל על ההיגוי ביד אחת בזמן שהנהג מפעיל פקדים אחרים ביד השנייה או נוסע בהילוך אחורי. התפוח מותקן על ההגה כתוסף - מעין כפתור בגודל המאפשר אחיזה נוחה בכף היד. התפוח מותקן על צד ההגה הפונה לנהג, ומסתובב על ציר באופן שאינו קשור לסיבוב ההגה. כיום נמכרים גם תפוחים הכוללים כפתורים לשליטה על פונקציות פיקוד שונות ברכב. תפוח ההגה הומצא על ידי ג'ואל ר. ת'ורפ בוויסקונסין בשנת 1936, והפטנט עליו נרשם בארצות הברית ב-7 בדצמבר 1937. מדיה וקבצים בנושא תפוח הגה בוויקישיתוף תפוח להגה, באתר מאגר המידע עזרים Thorp, Joel R. (7 בדצמבר 1937). "Steering Wheel Spinner Knob. Application November 20, 1936. Serial No. 113,283". Official Gazette of the United States Patent Office. 485: 170. {{cite journal}}: (עזרה)
קורט גרון

קורט גֵרוֹן (בגרמנית: Kurt Gerron‏; 11 במאי 1897, ברלין – 15 בנובמבר 1944, אושוויץ) היה במאי קולנוע ושחקן יהודי-גרמני. קורט גרון נולד בשם קורט גרסון (Gerson; גרשון) להורים יהודים בברלין בירת גרמניה. בראשית דרכו למד רפואה, אבל בשנת 1920 היה לשחקן. בין השאר הופיע בסרט "המלאך הכחול" עם מרלן דיטריך. גרון קיבל הצעה לנסוע להוליווד, אבל סירב ונשאר באירופה. בהמשך עזב את גרמניה, תחילה לצרפת ואחר להולנד. אחרי שהצבא הגרמני כבש את הולנד, נעצר גרון ונכלא במחנה המעבר וסטרבורק, משם נשלח לגטו טרזיינשטט. בטרזיינשטט ניהל קברט בשם "הקרוסלה" לבידור האסירים. בהמשך נכנע לסחטנות הנאצים וביים סרט תעמולה, שהראה כמה "נעימים" החיים במחנות הריכוז (הסרט נקרא לפעמים בטעות Der Führer schenkt den Juden eine Stadt – "הפיהרר מעניק עיר ליהודים". הכותרות של הסרט מראות שם אחר – "טרזיינשטט – ההתיישבות היהודית"). הוא סולק מתפקידו לפני שהשלים את הסרט ונשלח לאושוויץ סמוך לסוף המלחמה, שם נרצח. גרון הוא נושאם של שני סרטי תעודה: "אסיר בגן עדן" ו"הקרוסלה של קורט גרון". הקריין ב"קרוסלה", בכיכובה של הזמרת אוטה למפר, הוא רוי קיפט (Kift), שגם כתב מחזה על תקופת מאסרו של גרון בטרזיינשטט, בשם "קומדיית מחנה". המחזה פורסם ב"תיאטרון השואה" בעריכת פרופ' רוברט שקלוט ויצא לאור בהוצאת אוניברסיטת ויסקונסין. הצייר שלום סבא צייר את דיוקנו עוד בברלין, הדיוקן הוצג בתערוכה 'ברלין עיר האורות: בין שתי מלחמות עולם' במוזיאון הרמן שטרוק בחיפה, בשנת 2017. הדיוקן נראה גם בסרטון שבו קורט גירון שר את Grossstadtinfanterie. מדיה וקבצים בנושא קורט גרון בוויקישיתוף קורט גרון, במסד הנתונים הקולנועיים IMDb (באנגלית) קורט גרון, באתר AllMovie (באנגלית) קורט גרון, במסד הנתונים הקולנועיים KinoPoisk (ברוסית) קורט גרון, באתר MusicBrainz (באנגלית) קורט גרון, באתר Discogs (באנגלית) קורט גרון, באתר DNCI דליה קרפל, אפילו קציני האס-אס הריעו לשחקנים היהודים ששיחקו בליגת הכדורגל שבגטו טרזין, באתר הארץ, 19 באפריל 2009 – כתבה על צילומי הכדורגל בסרט התעמולה שביים קורט גרון אלון גור-אריה, צחוק בצל מלחמה, באתר ynet, 12 באפריל 2010 תמונות של קורט גרון באתר Virtual History רישום דיוקנו של במאי הקולנוע קורט גרון מעשה ידי שרלוטה בורשובה (Charlotte Buresova), אמנית מגטו טרזין, בארכיון בית לוחמי הגטאות קורט גרון, באתר "Find a Grave" (באנגלית) על גירושו של גרון לאושוויץ, באתר יד ושם גדעון עפרת, "חפציוּת חדשה", עולי גרמניה והרמן שטרוק, באתר מוזיאוני חיפה, ‏6.4.2017 Grossstadtinfanterie -Kurt Gerron, YOUTUBE, ‏25/10/2009 (בגרמנית , אנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תהילים ע"ג

תהילים ע"ג הוא המזמור ה-73 בספר תהילים ואחד משנים עשר המזמורים המיוחסים לאסף בן ברכיהו. המזמור הומלץ בספרי הסגולות כמועיל נגד פחד. מזמור ע"ג מורכב מעשרים ושמונה פסוקים ומחולק לשני חלקים: המזמור נפתח בהודאת המשורר כי הוא מקנא בהצלחת הרשעים: "כִּי קִנֵּאתִי בַּהוֹלְלִים שְׁלוֹם רְשָׁעִים אֶרְאֶה" (ג'). המשורר מתאר את שגרם לו לקנא בהם ומעיד בין השאר כי: "כִּי אֵין חַרְצֻבּוֹת לְמוֹתָם וּבָרִיא אוּלָם" (ד'), "בַּעֲמַל אֱנוֹשׁ אֵינֵמוֹ וְעִם אָדָם לֹא יְנֻגָּעוּ" (ה'). המשורר טוען כי לא כמו הרשעים, הוא לא זוכה לתגמול שראוי לו: "אַךְ רִיק זִכִּיתִי לְבָבִי וָאֶרְחַץ בְּנִקָּיוֹן כַּפָּי" (י"ג), "וָאֱהִי נָגוּעַ כׇּל הַיּוֹם וְתוֹכַחְתִּי לַבְּקָרִים" (י"ד), כך שהמחשבות על תגמולו של אלוהים גורמות לו לעמול, ללא גמול: "וָאֲחַשְּׁבָה לָדַעַת זֹאת עָמָל הוּא בְעֵינָי" (ט"ז). בחלקו השני של המזמור פותר המשורר את הבעיה עליה דיבר בחלקו הראשון של המזמור: "עַד אָבוֹא אֶל מִקְדְּשֵׁי אֵל אָבִינָה לְאַחֲרִיתָם" (י"ז). לפי המשורר, הפתרון הוא: "אַךְ בַּחֲלָקוֹת תָּשִׁית לָמוֹ הִפַּלְתָּם לְמַשּׁוּאוֹת" (י"ח) - אכן אלוהים מיטיב לרשעים, אבל בסופו של דבר הם יקבלו את עונשם: "כַּחֲלוֹם מֵהָקִיץ אֲדֹנָי בָּעִיר צַלְמָם תִּבְזֶה" (כ'). לאחר מפלת הרשעים, מבין המשורר כי אלוהים היה איתו גם כשהוא לא יכול להבין זאת: "אֲנִי תָמִיד עִמָּךְ אָחַזְתָּ בְּיַד יְמִינִי" (כ"ג). התגמול האמיתי הוא שהצדיקים זוכים לקרבת אלוהים, לעומת הרשעים: "וַאֲנִי קִרֲבַת אֱלֹהִים לִי טוֹב שַׁתִּי בַּאדֹנָי ה' מַחְסִי לְסַפֵּר כָּל מַלְאֲכוֹתֶיךָ" (כ"ח). פסוקים שונים מן המזמור זכו להלחנה ולביצוע מפי יצחק מאיר, מוטי שטיינמץ ויוחאי בן אב"י. תהילים פרק ע"ג – חגי בן ארצי, סרטון בערוץ "raheli bezalel", באתר יוטיוב (אורך: 44:55) תהילים פרק ע"ג - סגולה להינצל מפחד, באתר מוקד תהילים ארצי, ‏ב' שבט ה'תש"פ
תהילים פ"ו

תהילים פ"ו הוא המזמור ה-86 בספר תהילים ומיוחס לדוד המלך. קריאת הפרק הומלצה בספרי הסגולות כמועילה למי שיש לו רוח רעה. מזמור פ"ו מורכב משבעה עשר פסוקים ומחולק לארבעה חלקים: הזמור נפתח בבקשת המשורר מאלוהים שיקשיב לו את ושישמע את תפילתו: "הַטֵּה ה' אׇזְנְךָ עֲנֵנִי כִּי עָנִי וְאֶבְיוֹן אָנִי" (א'). המשורר מתפלל לאלוהים ומבקש שישמח אותו: "שַׂמֵּחַ נֶפֶשׁ עַבְדֶּךָ כִּי אֵלֶיךָ אֲדֹנָי נַפְשִׁי אֶשָּׂא" (ד'). חלקו הראשון של המזמור מסתיים בחזרתו של המשורר על בקשתו מאלוהים שישמע לתפילתו: "הַאֲזִינָה ה' תְּפִלָּתִי וְהַקְשִׁיבָה בְּקוֹל תַּחֲנוּנוֹתָי" (ו'). חלקו השני של המזמור נפתח בהצהרת המשורר על גדולתו של אלוהים: "אֵין כָּמוֹךָ בָאֱלֹהִים אֲדֹנָי וְאֵין כְּמַעֲשֶׂיךָ" (ח') ושכל העמים עובדים אותו ומכבדים אותו: "כׇּל גּוֹיִם אֲשֶׁר עָשִׂיתָ יָבוֹאוּ וְיִשְׁתַּחֲווּ לְפָנֶיךָ אֲדֹנָי וִיכַבְּדוּ לִשְׁמֶךָ" (ט'), "כִּי גָדוֹל אַתָּה וְעֹשֵׂה נִפְלָאוֹת אַתָּה אֱלֹהִים לְבַדֶּךָ" (י'). חלקו השני של המזמור מסתיים בבקשת המשורר מאלוהים שיראה לו את הדרך הנכונה איך להתנהג כך שיוכל המשורר לעבוד את אלוהים בלב שלם: "הוֹרֵנִי ה' דַּרְכֶּךָ אֲהַלֵּךְ בַּאֲמִתֶּךָ יַחֵד לְבָבִי לְיִרְאָה שְׁמֶךָ" (י"א). בחלקו השלישי של המזמור אומר המשורר כי לאחר שיושיע אותו אלוהים, הוא יודה לו: "אוֹדְךָ אֲדֹנָי אֱלֹהַי בְּכׇל לְבָבִי וַאֲכַבְּדָה שִׁמְךָ לְעוֹלָם" (י"ב), "כִּי חַסְדְּךָ גָּדוֹל עָלָי וְהִצַּלְתָּ נַפְשִׁי מִשְּׁאוֹל תַּחְתִּיָּה" (י"ג). בחלקו האחרון של המזמור המשורר חוזר לבקשתו הראשונה, ומזכיר שונאיו שקמים עליו להורגו ולא מפחדים מתגובת אלוהים: "אֱלֹהִים זֵדִים קָמוּ עָלַי וַעֲדַת עָרִיצִים בִּקְשׁוּ נַפְשִׁי וְלֹא שָׂמוּךָ לְנֶגְדָּם" (י"ד), ובגלל זאת הוא מבקש עזרה ונחמה מאלוהים: "פְּנֵה אֵלַי וְחָנֵּנִי תְּנָה עֻזְּךָ לְעַבְדֶּךָ וְהוֹשִׁיעָה לְבֶן אֲמָתֶךָ" (ט"ז), "עֲשֵׂה עִמִּי אוֹת לְטוֹבָה וְיִרְאוּ שֹׂנְאַי וְיֵבֹשׁוּ כִּי אַתָּה ה' עֲזַרְתַּנִי וְנִחַמְתָּנִי" (י"ז). כי אליך אקרא כל היום, בריו חקשור שמח נפש עבדך, אליאב חורי הורני - יעקב יהודה דסקל באלבומו נאר מיט אמונה. הורני ה' דרכך, פרחי טורונטו. כי אתה, לחן של ר' משה גולדמן, באלבום לנצח של מחנה שלווה. אודך ה' אלוקי, ניגון שהולחן על ידי הרב יוסף יצחק ליפסקר, ומושר בחסידות חב"ד, הניגון הולחן על המילים: "אוֹדְךָ ה' אֱלֹקַי בְּכָל לְבָבִי וַאֲכַבְּדָה שִׁמְךָ לְעוֹלָם. כָּל גּוֹיִם אֲשֶׁר עָשִׂיתָ יָבוֹאוּ וְיִשְׁתַּחֲווּ לְפָנֶיךָ ה' וִיכַבְּדוּ לִשְׁמֶךָ. כִּי גָדוֹל אַתָּה וְעֹשֵׂה נִפְלָאוֹת אַתָּה אֱלֹקִים לְבַדֶּךָ. שַׂמֵּחַ נֶפֶשׁ עַבְדֶּךָ כִּי אֵלֶיךָ ה' נַפְשִׁי אֶשָּׂא" לרגל יום הולדתו ה-85 של הרבי מליובאויטש. אדדך ה' אלוקי - לחן של חיים בנט וביצוע של שלמה כהן ומקהלת רננו חסידים באלבום אוהבי ה'. פנה אלי - לחן של שמשי ניימן באלבום נחמה. בפסוק "כי גדול אתה ועושה נפלאות אתה אלוקים לבדך" משולב בשיר ברוך השם בלחן של שמשי ניימן באלבום נחמה. תהילים פרק פ"ו – חגי בן ארצי, סרטון בערוץ "raheli bezalel", באתר יוטיוב (אורך: 35:13) תהילים פ"ו באתר הפיוט והתפילה כל הסגולות הטמונות בפרקי תהילים, באתר מוקד תהילים ארצי, ‏כ"א בתמוז ה'תש"פ הורני ה' דרכך, פרחי טורונטו, להאזנה באתר יוטיוב. אודך ה' אלוקי, הניגון להאזנה.
אייפיה דה פיסר

אייפיה דה פיסר (בהולנדית: Eefje de Visser; נולדה ב-8 בפברואר 1986) היא זמרת-יוצרת ופזמונאית הולנדית. ב-2009 היא זכתה בתוכנית "הפרס הגדול של הולנד" בקטגוריה זמרת-יוצרת. אייפיה דה פיסר נולדה בעיר פורבורך (אנ') וגדלה במורדרכט, עיירה קטנה בקרבת העיר חאודה במרכז הולנד. היא למדה לנגן בגיטרה בשלהי שנות ה-90. אחיה ואביה מוזיקאים אף הם. בשנת 2000 היא ערכה את הופעת הבכורה שלה ביחד עם חברתה במסגרת פסיטיבל מקומי. היא כתבה תחילה באנגלית, להוציא מספר שירים שכתבה בהולנדית. בשנת 2002 הופיעה לראשונה בתחנת רדיו מקומית בעיר חאודה. היא הקליטה את שני האלבומים הראשונים שלה באולפן ההקלטות של אחיה, פול. השיר Things I Do, אותו ביצעה ביחד עם הרכב זמני שיצרה, זיכה אותה בפרס המקום הראשון בתחרות מוזיקה מקומית. בהמשך הופיעה בפסטיבל מוזיקה שארגן אביה, קרל רוב דה פיסר, שהוא עצמו בסיסט ומפיק מוזיקלי. בשנת 2006 עברה לטילבורך, שם למדה ב"אקדמיית הרוק". היא התארחה באלבומיהם של חבריה המוזיקאים והצטרפה לטריו בשם SAM. בתקופה זו חזרה לשיר בהולנדית. בשנת 2009 השתתפה וזכתה בפרס בתוכנית המוזיקה "הפרס הגדול של הולנד" (Grote Prijs van Nederland) בקטגוריה זמרת-יוצרת. בשנים הבאות היא המשיכה להופיע בפסטיבלים שונים והקליטה קולות רקע באלבומים של אמנים אחרים. בזמן שהחלה לעבוד על אריך-הנגן הראשון שלה היא שחררה את הסינגל Hartslag להורדה ברשת. בשנת 2011 היא הופיעה בפסטיבל Noorderslag בחרונינגן, שם הצטרפו אליה חברי Most Unpleasent Men כלהקת ליווי. היא המשיכה במסע הופעות של "הפרס הגדול", אותו השהתה כדי להשיק את אלבומה הראשון, De Koek, באולם הקונצרטים הנודע פרדיסו (אנ') באמסטרדם. לאחר מכן יצאה למסע הופעות קצר במועדונים ברחבי הולנד, ביחד עם הקלידן שלה. בשנת 2012 היא הציגה בפרדיסו DVD ובו שישה קליפים שהוקלטו במהלך ההופעות שלה. היא הלחינה את המוזיקה עבור הצגת התיאטרון My First Suicide, במהלכו היא מבצעת מחדש מספר שירים מתוך De Koek. בשנת 2013 היא הוציאה את האלבום השני שלה Het Is, שהוקלט באוטרכט יחד עם אמנים עמם עבדה בעבר. באלבום Nachtlicht משנת 2016 היא פנתה לכיוון אלקטרוני ועיבוד עשיר יותר מאשר באלבומיה הקודמים. בסיום מסע ההופעות לקידום האלבום היא עברה להתגורר בעיר גנט בבלגיה. אלבומה הרביעי משנת 2020, Bitterzoet נבחר כאלבום הטוב ביותר של יוצרת הולנדית בשנה זו. 2021 פרס 3FM לאמנית הטובה ביותר 2020 אמנית השנה של המגזין Oor 2020 פרס Buma לאלבום המוזיקה האלטרנטיבית הטוב ביותר 2020 פרס 3voor12 לאלבום הטוב ביותר 2009 זוכת התוכנית "הפרס הגדול של הולנד" מדיה וקבצים בנושא אייפיה דה פיסר בוויקישיתוף אתר האינטרנט הרשמי של אייפייה דה ויסר (בהולנדית ובאנגלית) אייפיה דה פיסר, ברשת החברתית פייסבוק אייפיה דה פיסר, ברשת החברתית אקס (טוויטר) אייפיה דה פיסר, באתר אפל מיוזיק (באנגלית) אייפיה דה פיסר, באתר ספוטיפיי אייפיה דה פיסר, באתר AllMusic (באנגלית) אייפיה דה פיסר, באתר MusicBrainz (באנגלית) אייפיה דה פיסר, באתר Discogs (באנגלית) אייפיה דה פיסר, באתר Songkick (באנגלית) אייפיה דה פיסר, באתר בנדקמפ השם אייפיה הוא צורת הקטנה של השם Eef (או Eve באנגלית) Muziekencyclopedie - Eefje de Visser, muziekencyclopedie.nl (בהולנדית)
ליסה ננדי

ליסה ננדי (באנגלית: Lisa Nandy; נולדה ב-13 במאי 1981) היא פוליטיקאית בריטית חברת מפלגת הלייבור המכהנת כשרת הספורט, תקשורת ותרבות וכנציגת מחוז ויגאן בבית הנבחרים הבריטי. ננדי גדלה במנצ'סטר. אמה לואיז היא בתו של הלורד פרנק באיירס, ואביה דיפאק הוא אקדמאי הודי שכיהן כיועץ למשרד הפנים. ננדי סיימה תואר ראשון במדע המדינה מאוניברסיטת ניוקאסל ותואר שני במדיניות ציבורית מבירקבק, אוניברסיטת לונדון. היא פעילה מצעירותה במפלגת הלייבור, עבדה עבור חבר בית הנבחרים ניל ג'רארד וכחברת מועצה בהאמרסמית' ופולהאם. בבחירות 2010 נבחרה לייצג את מחוז ויגאן בבית הנבחרים הבריטי. היא כיהנה בוועדת החינוך. היא שימשה כשרה בממשלות הצללים של אד מיליבנד וג'רמי קורבין. ב-2020 התמודדה בבחירות לראש מפלגת הלייבור וסיימה שלישית עם 16.2% מהקולות. באפריל 2020 מונתה על ידי היושב ראש הנבחר קיר סטארמר לשרת החוץ בממשלת הצללים שלו. בנובמבר 2021 מונתה לשרת צללים לענייני פיתוח, שיכון וקהילות. בסטפמבר 2023, במסגרת סבב מינויים שערך סטארמר בממשלת הצללים שלו היא הועברה לתפקיד שרת הצללים לפיתוח בין-לאומי. לאחר ניצחון הלייבור בבחירות 2024 מונתה לשרת הספורט, תקשורת ותרבות. ננדי נשואה לאנדי קולינס ולהם בן אחד שנולד ב-2015. מדיה וקבצים בנושא ליסה ננדי בוויקישיתוף אתר האינטרנט הרשמי של ליסה ננדי ליסה ננדי, ברשת החברתית פייסבוק ליסה ננדי, ברשת החברתית אקס (טוויטר) ליסה ננדי, ברשת החברתית אינסטגרם ליסה ננדי, סרטונים בערוץ היוטיוב ליסה ננדי באתר הפרלמנט הבריטי
אקסייבר ברונסון

אקסייבר ברונסון (באנגלית: Xavier Brunson) הוא קצין בדרגת לוטננט גנרל בצבא ארצות הברית המכהן כמפקד הקורפוס הראשון. ברונסון גדל בפאייטוויל שבקרוליינה הצפונית. הוא סיים ב-1990 לימודי תואר ראשון במדע המדינה מאוניברסיטת האמפטון והתגייס כקצין חי"ר לצבא ארצות הברית. שירת כמפקד מחלקה וסגן מפקד פלוגה בדיוויזיית השריון הראשונה. פיקד על פלוגה בדיוויזיה המוטסת ה-82. ביולי 2008 מונה למפקד הגדוד הראשון בבריגדת הצנחנים 504. בספטמבר 2011 מונה למפקד בריגדת הסיור והמודיעין 525. ב-2015 מונה לעוזר מפקד פיקוד המבצעים המיוחדים של צבא ארצות הברית. בנובמבר 2016 מונה לסגן מפקד הדיוויזיה ההררית העשירית. באוגוסט 2017 מונה לראש מטה הקורפוס המוטס ה-18. בתפקיד זה שימש גם כראש מטה מבצע נחישות טבועה. באוגוסט 2019 מונה למפקד הדיוויזיה השביעית. במאי 2021 מונה לסגן מפקד הקורפוס הראשון, ביולי אותה שנה, עם מינויו של מפקד הקורפוס רנדי ג'ורג' לעוזרו של מזכיר ההגנה, היה לממלא מקום מפקד הקורפוס. באוקטובר 2021 הועלה לדרגת לוטננט גנרל ומונה למפקד הקורפוס. בספטמבר 2024 הוחלט על מינויו למפקד פיקוד כוחות ארצות הברית בקוריאה בדרגת גנרל. הוא בעל תואר שני בניהול משאבי אנוש מאוניברסיטת ובסטר ותואר שני בלימודי ביטחון ואסטרטגיה ממכללת המלחמה של הצבא. נשוי לקריסטן ואב לשלושה. מדיה וקבצים בנושא אקסייבר ברונסון בוויקישיתוף ביוגרפיה
גמפרינר זלה

גמפרינר זלה (בגרמנית: Gampriner Seele) הוא האגם היחיד בליכטנשטיין. הוא נוצר בשנת 1927 על ידי שיטפון של נהר הריין עם סחף עצום. האגם שוכן בגובה של 435 מטרים מעל פני הים בכפר בנדרן-גמפרין. גמפרינר זלה מוקף ביער נשיר צפוף המורכב מצמחים כגון קני סוף, שיחים ועצים. בשנת 1961 האגם הוגדר על ידי הממשלה כשמורת טבע. לאחר ניקוי האגם מאשפה איכות המים התייצבה בדרגה ב'. צינור המוביל מים מערוץ נחל מספק לאגם מים צלולים וחמצן במידה מספקת מאז 1979. שנה לאחר שדגי נהרות התיישבו באגם. ברבורים החלו להתרבות ליד האגם משנות ה-70 ואילך. הם נראו לראשונה בנסיכות בשנת 1972 בסגאוויהר בננדלן ובשנים שלאחר מכן הם התחילו לאכלס גם את גמפרין. צמחים זנב הסוסה (Hippuris vulgaris) אצות (Lemna trisulca) חיות ליבקית, סרטני נהרות עגום, אברומה, זאב נהרות טבלן גמדי, סופית, ברכייה, אגמייה, ברבור מצוי מדיה וקבצים בנושא גמפרינר זלה בוויקישיתוף Gampriner Seelein (Gampriner Seele) – Historisches Lexikon, historisches-lexikon.li (בגרמנית) Fischereiverein Liechtenstein - Gampriner See, www.fischen.li Landesverwaltung Fürstentum Liechtenstein, "Neobiota im Fürstentum Liechtenstein"
ג'רוד בואן

ג'רוד בואן (באנגלית: Jarrod Bowen; נולד ב-20 בדצמבר 1996) הוא כדורגלן אנגלי, המשחק בעמדת הקיצוני והחלוץ בווסטהאם יונייטד מהפרמייר ליג ובנבחרת אנגליה. בואן החל את הקריירה שלו בהרפורד יונייטד. בגיל 17, ופרץ לקבוצה הראשונה של המועדון לאחר שהרשים בקבוצת הנוער באותה עונה, וערך את הופעת הבכורה שלו בהפסד 0–2 מול בארנט ב-22 במרץ 2014. הוא כבש השער הראשון שלו בקריירה ב-21 באפריל 2014, בניצחון הביתי של הרפורד 2–3 על אלפרטון טאון. ביוני 2014 חתם בהאל סיטי. לאחר שהרשים במהלך קדם העונה ב-2016, הוא ערך את הופעת הבכורה שלו בקבוצה הראשונה ב-23 באוגוסט, ושיחק 90 דקות בניצחון 1–3 בגביע הפוטבול ליג על אקסטר סיטי. הוא כבש את שערו הראשון עבור האל ב-5 באוגוסט 2017, בתיקו 1-1 מול אסטון וילה. בואן כבש 22 שערים בכל המסגרות במהלך עונת 2018/2019, וסיים כמלך השערים של הקבוצה. ב-31 בינואר 2020 חתם בווסטהאם יונייטד תמורת 18 מיליון ליש"ט. ב-29 בפברואר 2020, בהופעה הראשונה שלו בווסטהאם, הבקיע את שערו הראשון עבור המועדון, בניצחון 1–3 על סאות'המפטון. בואן כבש את שערו הראשון במסגרת אירופית במהלך עונת 2021/2022 בליגה האירופית בניצחון קבוצתו 0–3 על גנק ב-21 באוקטובר 2021. ב-8 במאי 2022 בישל שני שערים מול נוריץ' סיטי, והפך לשחקן ווסטהאם הראשון שרושם עשרה שערים ועשרה בישולים בעונה אחת מאז פאולו די קאאניו שעשה זאת בעונת 1999/2000. הוא סיים את העונה כמלך השערים של וסטהאם עם 18 שערים בכל המסגרות, 12 מהם בפרמייר ליג. בואן זומן לראשונה לנבחרת אנגליה לקראת המשחקים נגד הונגריה, איטליה וגרמניה בליגת האומות. ב-4 ביוני 2022 ערך את הופעתו הבכורה בהפסד 0–1 להונגריה. באוקטובר 2021 פורסם שבואן נמצא בזוגיות עם כוכבת הטלוויזיה הבריטית דני דייר. להם תאומות שנולדו ב-22 במאי 2023. וסטהאם יונייטד קונפרנס ליג: 2022/23 אישיים שחקן החודש בצ'מפיונשיפ: דצמבר 2018, נובמבר 2019 נבחרת העונה בקונפרנס ליג: 2022/23 מדיה וקבצים בנושא ג'רוד בואן בוויקישיתוף ג'רוד בואן, באתר Transfermarkt ג'רוד בואן, באתר Soccerway ג'רוד בואן, באתר BDFutbol ג'רוד בואן, באתר WorldFootball.net ג'רוד בואן, באתר National Football Teams ג'רוד בואן, באתר FootballDatabase.eu ענבל מנור‏, סיפור הפרברים: סוחב המריצות ג'רוד בואן בדרך לפסגה, באתר וואלה, 28 באפריל 2022 "Hereford youngsters find new clubs". BBC Sport (באנגלית בריטית). נבדק ב-2022-02-09. Jarrod Bowen joins West Ham United | West Ham United, www.whufc.com (באנגלית)
Love Me Again

האם התכוונתם ל... Love Me Again (שיר של ג'ון ניומן) Love Me Again (שיר של ריי) Love Me Again (שיר של V)
Piece of Me

האם התכוונתם ל... Piece of Me (שיר של בריטני ספירס) Piece of Me (שיר של MK ובקי היל)
By Your Side

האם התכוונתם ל... By Your Side (שיר של ג'ונאס בלו) By Your Side (שיר של קלווין האריס)
Flashlight

האם התכוונתם ל... Flashlight (שיר של קאשה מוש) Flashlight (שיר של ג'סי ג'יי)
Rock Bottom

האם התכוונתם ל... Rock Bottom (אלבום) Rock Bottom (שיר של היילי סטיינפלד)
Nothing Really Matters

האם התכוונתם ל... Nothing Really Matters (שיר של מדונה) Nothing Really Matters (שיר של טייסטו ובקי היל)
We Got Love

האם התכוונתם ל... We Got Love (שיר של ג'סיקה מאובוי) We Got Love (שיר של סיגלה)